Document ID: 32007R0833

KOMISIJAS REGULA (EK) Nr. 833/2007
(2007. gada 16. jūlijs),
ar ko beidz Padomes Regulā (EK) Nr. 1172/98 par statistikas pārskatiem attiecībā uz autopārvadājumiem noteikto pārejas posmu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1998. gada 25. maija Regulu (EK) Nr. 1172/98 par statistikas pārskatiem attiecībā uz autopārvadājumiem (1) un jo īpaši tās 5. panta 4. un 5. punktu,
tā kā:
(1)
Saskaņā ar Regulu (EK) Nr. 1172/98 pārejas posma laikā no 1999. gada 1. janvāra dalībvalstīm ir bijis atļauts izmantot vienkāršotu kodēšanu iekraušanas un izkraušanas vietām; pilna reģionāla kodēšana netika pieprasīta starptautiskai pārvadāšanai EEZ.
(2)
Saskaņā ar Regulas (EK) Nr. 1172/98 5. panta 5. punktu jānosaka pārejas posma beigu diena, jo tagad ir tehniskie nosacījumi, kas ļauj izmantot efektīvu reģionālās kodēšanas sistēmu gan iekšzemes, gan starptautiskajiem pārvadājumiem saskaņā ar G pielikuma 1. un 2. iedaļu.
(3)
Jānodrošina, ka tiek piemērota Eiropas Parlamenta un Padomes 2003. gada 26. maija Regula (EK) Nr. 1059/2003 par kopējas statistiski teritoriālo vienību klasifikācijas (NUTS) (2) izveidi, kas stājās spēkā 2003. gadā.
(4)
Šī regula nemaina to mainīgo lielumu statusu vai saturu, kas Regulā (EK) Nr. 1172/98 norādīti kā mainīgie lielumi, kuri nav obligāti.
(5)
Šajā regulā paredzētie pasākumi ir saskaņā ar atzinumu, ko sniegusi Statistikas programmu komiteja, kas izveidota ar Padomes Lēmumu 89/382/EEK, Euratom (3),
IR PIEŅĒMUSI ŠO REGULU.
1. pants
Regulas (EK) Nr. 1172/98 5. pantā minētais pārejas posms beidzas 2007. gada 31. decembrī.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. jūlijā

Labels: 8
15
19